# PATVIRTINTA

Trakų r. Lentvario

Henriko Senkevičiaus gimnazijos Direktoriaus

2014 m. gruodžio 31 d.

įsakymu Nr. V- 179

**TRAKŲ R. LENTVARIO HENRIKO SENKEVIČIAUS GIMNAZIJOS**

**SUPAPRASTINTŲ VIEŠŲJŲ PIRKIMŲ TAISYKLĖS**

**TURINYS**

I. BENDROSIOS NUOSTATOS

II.SUPAPRASTINTŲPIRKIMŲPLANAVIMASIR ORGANIZAVIMAS, SUPAPRASTINTUS PIRKIMUS ATLIEKANTYS ASMENYS

III. SUPAPRASTINTŲ PIRKIMŲ PASKELBIMAS

IV. PIRKIMO DOKUMENTŲ RENGIMAS, PAAIŠKINIMAI, TEIKIMAS

V. REIKALAVIMAI PASIŪLYMŲ IR PARAIŠKŲ RENGIMUI

vi. TECHNINĖ SPECIFIKACIJA

VII. TIEKĖJŲ KVALIFIKACIJOS PATIKRINIMAS

VIII. PASIŪLYMŲ NAGRINĖJIMAS IR VERTINIMAS

IX. PIRKIMO SUTARTIS

X. PRELIMINARIOJI SUTARTIS

XI. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS

XII. SUPAPRASTINTAS ATVIRAS KONKURSAS

XIII. SUPAPRASTINTOS NESKELBIAMOS DERYBOS

XIV. MAŽOS VERTĖS PIRKIMO APKLAUSA

XV. MAŽOS VERTĖS PIRKIMŲ YPATUMAI

XVI. SUPAPRASTINTŲ PIRKIMŲ DOKUMENTAVIMAS IR ATASKAITŲ PATEIKIMAS

XVII. INFORMACIJOS APIE SUPAPRASTINTUS PIRKIMUS TEIKIMAS

XVIII. GINČŲ NAGRINĖJIMAS

I SKYRIUS

BENDROSIOS NUOSTATOS

1. Trakų r. Lentvario Henriko Senkevičiaus gimnazijos supaprastintų viešųjų pirkimų taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais viešuosius pirkimus (toliau – pirkimai) reglamentuojančiais teisės aktais.

2. Trakų r. Lentvario Henriko Senkevičiaus gimnazijos prekių, paslaugų ir darbų supaprastintus pirkimus (toliau – supaprastinti pirkimai) gali atlikti Viešųjų pirkimų įstatymo 84 straipsnyje nustatytais atvejais.

3. Taisyklės nustato supaprastintų pirkimų organizavimo ir planavimo tvarką, pirkimus atliekančius asmenis, pirkimo būdus ir jų atlikimo, ginčų nagrinėjimo procedūras, pirkimo dokumentų rengimo ir teikimo tiekėjams reikalavimus.

4. Atlikdamas supaprastintus pirkimus, Trakų r. Lentvario Henriko Senkevičiaus gimnazijos vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (toliau – CK), kitais įstatymais ir įstatymų įgyvendinamaisiais teisės aktais ir privalo vadovautis Viešųjų pirkimų įstatymo I skyriaus, 24 straipsnio 2 dalies 6, 7, 8, 9, 13, 14, 23 punktų, 3, 5 ir 6 dalių, 27 straipsnio 1 dalies, 28 straipsnio 10 dalies, 40 straipsnio, 41 straipsnio 1 dalies, IV ir V skyrių reikalavimais (atlikdamas mažos vertės pirkimus ir Viešųjų pirkimų įstatymo 85 straipsnio 6 dalyje nurodytus supaprastintus pirkimus, neprivalo vadovautis Viešųjų pirkimų įstatymo 7 straipsnio 1 dalies, 17 straipsnio 1, 2, 5, 7, 8 dalių, 18 straipsnio 1, 2, 3, 6 dalių, 24 straipsnio 2 dalies 6, 7, 8, 9, 13, 14, 23 punktų, 3 ir 6 dalių, 27 straipsnio 1 dalies, 28 straipsnio 10 dalies, 40 straipsnio reikalavimais, taip pat, atlikdamas Viešųjų pirkimų įstatymo 85 straipsnio 6 dalyje nurodytus supaprastintus pirkimus, - ir Viešųjų pirkimų įstatymo 7 straipsnio 3 dalies reikalavimais).

Trakų r. Lentvario Henriko Senkevičiaus gimnazijos neskelbiamą pirkimą, kai pateikti pasiūlymą kviečiamas tik vienas tiekėjas, neprivalo vadovautis Viešųjų pirkimų įstatymo 24 straipsnio 2 dalies 5, 6, 7, 8, 9, 13, 14, 23 punktų, 3, 5 ir 6 dalių reikalavimais, jeigu mano, kad tokia informacija yra nereikalinga.

5. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. priimant sprendimus dėl pirkimų, vadovaujamasi racionalumo principu.

6. Trakų r. Lentvario Henriko Senkevičiaus gimnazijosvykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymui pateikti ūkio subjektų grupė neprivalo įsteigti juridinio asmens. Trakų r. Lentvario Henriko Senkevičiaus gimnazija gali reikalauti, kad ūkio subjektų grupės, veikiančios jungtinės veiklos sutarties pagrindu, pasiūlymą pripažinus geriausiu ir Trakų r. Lentvario Henriko Senkevičiaus gimnazija pasiūlius sudaryti viešojo pirkimo – pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.

7. Supaprastinto pirkimo pradžią, pabaigą, pirkimo procedūrų nutraukimą reglamentuoja Viešųjų pirkimų įstatymo 7 straipsnis. Trakų r. Lentvario Henriko Senkevičiaus gimnazija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti.

8. Atlikdamas supaprastintus pirkimus, Trakų r. Lentvario Henriko Senkevičiaus gimnazija siekia atsižvelgti į visuomenės poreikius socialinėje srityje, aplinkos apsaugos reikalavimus. Vadovaujamasi Lietuvos Respublikos Vyriausybės 2010 m. liepos 21 d. nutarimo Nr. 1133 „Dėl Lietuvos Respublikos Vyriausybės 2007 m. rugpjūčio 8 d. nutarimo Nr. 804 „Dėl Nacionalinės žaliųjų pirkimų įgyvendinimo programos patvirtinimo“ ir jį keitusių nutarimų pripažinimo netekusiais galios“, Viešųjų pirkimų įstatymo 13 ir 91 straipsnio nuostatomis.

9. Taisyklėse naudojamos sąvokos:

9.1. Alternatyvus pasiūlymas – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos.

9.2. **Dalyvis** – pasiūlymą pateikęs tiekėjas.

9.3. **Kvalifikacijos patikrinimas** – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus.

9.4. **Mažos vertės pirkimas** – supaprastintas pirkimas, kai yra bent viena iš šių sąlygų:

9.4.1. prekių ar paslaugų pirkimo vertė yra mažesnė kaip 58 000 eurų (be pridėtinės vertės mokesčio), o darbų pirkimo vertė mažesnė kaip 145 000 eurų (be pridėtinės vertės mokesčio);

9.4.2. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų (be pridėtinės vertės mokesčio), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų (be pridėtinės vertės mokesčio).

9.5. **Mažos vertės pirkimo apklausa** – mažos vertės pirkimo būdas, kai Trakų r. Lentvario Henriko Senkevičiaus gimnazija raštu ar žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškai naudingiausią pasiūlymą pateikusio ar pagal kitus Taisyklių 73 punkte nustatytus su pirkimo objektu susijusius kriterijus atrinkto suinteresuoto dalyvio (kandidato).

9.6. **Mažos vertės pirkimo pažyma** – Trakų r. Lentvario Henriko Senkevičiaus gimnazijos direktoriaus nustatytais mažos vertės pirkimo atvejais pildomas pirkimų organizatoriaus dokumentas, pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams.

9.7. **Numatomo pirkimo vertė** (toliau – pirkimo vertė) – Trakų r. Lentvario Henriko Senkevičiaus gimnazijos numatomos sudaryti pirkimo sutarties vertė, skaičiuojama imant visą mokėtiną sumą be pridėtinės vertės mokesčio, įskaitant visas pirkimo sutarties pasirinkimo ir atnaujinimo galimybes. Pirkimo vertė skaičiuojama tokia, kokia ji yra pirkimo pradžioje, nustatytoje Viešųjų pirkimų įstatymo 7 straipsnio 2 dalyje.

9.8. **Pasiūlymas** – tiekėjo raštu pateiktų dokumentų ir elektroninėmis priemonėmis pateiktų duomenų visuma ar žodžiu pateiktas siūlymas tiekti prekes, teikti paslaugas ar atlikti darbus pagal Trakų r. Lentvario Henriko Senkevičiaus gimnazijos nustatytas pirkimo sąlygas.

9.9. **Pirkimo iniciatorius** – Trakų r. Lentvario Henriko Senkevičiaus gimnazijos tarnautojas ar darbuotojas, dirbantis pagal darbo sutartį (toliau – darbuotojas), kuris nurodė poreikį įsigyti reikalingas prekes, paslaugas arba darbus.

9.10. **Pirkimo organizatorius** – Trakų r. Lentvario Henriko Senkevičiaus gimnazijos direktoriaus įsakymu paskirtas Trakų r. Lentvario Henriko Senkevičiaus gimnazijos darbuotojas, kuris Taisyklių nustatyta tvarka organizuoja ir atlieka supaprastintus pirkimus (paprastai mažos vertės pirkimus), kai tokių pirkimų nevykdo Viešojo (-ųjų) pirkimo (-ų) komisija.

9.10.1. **Pirkimo organizatorius švietimo ir profesinio lavinimo paslaugų pirkimams** – Trakų r. Lentvario Henriko Senkevičiaus gimnazijos direktoriaus įsakymu paskirtas Trakų r. Lentvario Henriko Senkevičiaus gimnazijos darbuotojas, kuris Taisyklių nustatyta tvarka organizuoja ir atlieka supaprastintus pirkimus (paprastai mažos vertės pirkimus), kuriems priskirta Viešųjų pirkimų įstatymo 2 priedėlio B paslaugų sąraše nurodyta 24 paslaugų kategorija (švietimo ir profesinio lavinimo paslaugos), kai tokių pirkimų nevykdo Viešojo (-ųjų) pirkimo (-ų) komisija.

9.10.2. **Pirkimo organizatorius** **prekių, paslaugų ir darbų pirkimams** – Trakų r. Lentvario Henriko Senkevičiaus gimnazijos direktoriaus įsakymu paskirtas Trakų r. Lentvario Henriko Senkevičiaus gimnazijos darbuotojas, kuris Taisyklių nustatyta tvarka organizuoja ir atlieka supaprastintus pirkimus (paprastai mažos vertės prekių, paslaugų, išskyrus Viešųjų pirkimų įstatymo 2 priedėlio B paslaugų sąraše nurodytą 24 paslaugų kategoriją (švietimo ir profesinio lavinimo paslaugos), pirkimus ir tam pačiam objektui skirtų darbų paprastai mažos vertės pirkimus), kai tokių pirkimų nevykdo Viešojo (-ųjų) pirkimo (-ų) komisija.

9.11. **Pirkimo sutarties sudarymo atidėjimo terminas** (toliau – atidėjimo terminas) – 15 dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo suinteresuotiems kandidatams ir suinteresuotiems dalyviams dienos ir kurio metu negali būti sudaroma pirkimo sutartis.

9.12. **Raštu** reiškia bet kokią informacijos išraišką žodžiais arba skaičiais, kurią galima perskaityti, atgaminti ir perduoti. Šis terminas apima ir elektroninėmis priemonėmis perduotą ir saugomą informaciją.

9.13. **Suinteresuotas dalyvis** – bet kuris dalyvis, išskyrus dalyvį, kuris galutinai pašalintas iš pirkimo procedūros, t. y. jam pranešta apie pasiūlymo atmetimą, ir kurio pašalinimas dėl praleisto senaties termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.

9.14. **Supaprastintas** **atviras konkursas** **–** supaprastinto pirkimo būdas, kai kiekvienas suinteresuotas tiekėjas gali pateikti pasiūlymą.

9.15. **Supaprastintos neskelbiamos derybos** – neskelbiamo pirkimo būdas, kai Trakų r. Lentvario Henriko Senkevičiaus gimnazija kreipiasi su prašymu pateikti pasiūlymą vykdomam pirkimui į vieną ar kelis tiekėjus, tikrina ar dalyvių kvalifikacija atitinka Trakų r. Lentvario Henriko Senkevičiaus gimnazijos keliamus minimalius kvalifikacijos reikalavimus (jei kvalifikacijos reikalavimai keliami), derasi dėl pirkimo sutarties sąlygų ir perka prekes, paslaugas ar darbus iš mažiausią kainą ar ekonomiškai naudingiausią pasiūlymą pateikusio ar pagal kitus Taisyklių 73 punkte nustatytus su pirkimo objektu susijusius kriterijus atrinkto suinteresuoto dalyvio (kandidato);

9.16. Kitos Taisyklėse vartojamos pagrindinės sąvokos yra nustatytos Viešųjų pirkimų įstatyme.

10. Pasikeitus Taisyklėse minimiems teisės aktams, taikomos aktualios tų teisės aktų redakcijų nuostatos. Esant Taisyklių ir Viešųjų pirkimų įstatymo prieštaravimams, Taisyklių nuostatos taikomos tiek, kiek neprieštarauja Viešųjų pirkimų įstatymui.

**II SKYRIUS**

**SUPAPRASTINTŲ PIRKIMŲ PLANAVIMAS IR ORGANIZAVIMAS**

**SUPAPRASTINTUS PIRKIMUS ATLIEKANTYS ASMENYS**

11. Supaprastintų pirkimų organizavimo, planavimo, inicijavimo tvarką ir šiuose procesuose dalyvaujančius asmenis tvirtina Trakų r. Lentvario Henriko Senkevičiaus gimnazijos direktorius.

12. Visus supaprastintus pirkimus, išskyrus mažos vertės pirkimus, vykdo Trakų r. Lentvario Henriko Senkevičiaus gimnazijos direktoriaus įsakymu, vadovaujantis Viešųjų pirkimų įstatymo 16 straipsniu, sudaryta Viešojo (-ų) pirkimo (-ų) komisija (toliau – Komisija).

13. Mažos vertės pirkimus vykdo pirkimo organizatorius.

14. Trakų r. Lentvario Henriko Senkevičiaus gimnazijos direktorius turi teisę priimti sprendimą pavesti supaprastintą pirkimą atlikti pirkimo organizatoriui arba Komisijai neatsižvelgdamas į Taisyklių 12, 13 punktų nuostatas.

15. Tuo pačiu metu atliekamiems keliems supaprastintiems pirkimams gali būti sudarytos kelios Komisijos ar (ir) viena nuolatinė Komisija, paskirti keli pirkimų organizatoriai.

16. Komisija dirba pagal Trakų r. Lentvario Henriko Senkevičiaus gimnazijos direktoriaus įsakymu tvirtinamą darbo reglamentą. Komisijai turi būti nustatytos užduotys ir suteikti visi jai reikalingi įgaliojimai.

17. Komisijos pirmininku, jos nariais, pirkimo organizatoriais skiriami nepriekaištingos reputacijos asmenys. Šie asmenys ir ekspertai, kai tokie yra, prieš pradėdami pirkimus turi pasirašyti nešališkumo deklaraciją ir konfidencialumo pasižadėjimą, kurių formas tvirtina Trakų r. Lentvario Henriko Senkevičiaus gimnazijos direktorius.

18. Trakų r. Lentvario Henriko Senkevičiaus gimnazija privalo įsigyti prekes, paslaugas ir darbus iš centrinės perkančiosios organizacijos arba per ją, kai centrinės perkančiosios organizacijos kataloge siūlomos prekės, paslaugos ar darbai atitinka Trakų r. Lentvario Henriko Senkevičiaus gimnazijos poreikius ir negali jų atlikti efektyvesniu būdu racionaliai naudodamas tam skirtas lėšas. Trakų r. Lentvario Henriko Senkevičiaus gimnazija privalo motyvuoti savo sprendimą neatlikti centrinės perkančiosios organizacijos kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais Viešųjų pirkimų įstatymo 21 straipsnyje nustatyta tvarka.

19. Trakų r. Lentvario Henriko Senkevičiaus gimnazija pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – Įgaliotoji organizacija). Tokiu atveju Įgaliotajai organizacijai nustatomos užduotys ir suteikiami visi įgaliojimai toms užduotims vykdyti.

20. Trakų r. Lentvario Henriko Senkevičiaus gimnazija, kaip nustatyta Taisyklių 7 punkte, bet kuriuo metu iki pirkimo sutarties sudarymo turi teisę nutraukti supaprastinto pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jas apmokėti ir pan.). Sprendimą dėl supaprastinto pirkimo procedūrų nutraukimo priima Komisija ar pirkimo organizatorius, priklausomai nuo to, kas vykdo pirkimą, atitinkamai pritarus (gali būti žodinis pritarimas) ar patvirtinus sprendimą Trakų r. Lentvario Henriko Senkevičiaus gimnazijos direktoriui. Sprendimas atitinkamai fiksuojamas Komisijos protokole ar mažos vertės pirkimo pažymoje ir atitinkamai pirkimų ar mažos vertės pirkimų žurnaluose (gali būti vienas bendras pirkimų žurnalas). Žurnaluose (skaitmeninėse laikmenose) atitinkamai turi būti šie rekvizitai: pirkimo objekto pavadinimas; pagrindinis pirkimo objekto kodas pagal BVPŽ, papildomi BVPŽ kodai (jei yra) ir paslaugų kategorija; pirkimo būdas; pirkimo Nr. (jei apie pirkimą buvo skelbta)/pirkimo būdo pasirinkimo priežastys bei apklaustų ar kviečiamų tiekėjų skaičiaus pagrindimas (jei apie pirkimą nebuvo skelbta); pirkimo sutarties Nr. arba sąskaitos faktūros Nr. ir jų datos; tiekėjo, su kuriuo sudaryta pirkimo sutartis, pavadinimas, įmonės kodas; sutarties trukmė/numatoma sutarties įvykdymo data; sutarties kaina eurais (atsižvelgiant į numatytus sutarties pratęsimus su visais privalomais mokesčiais); vykdytas elektroninis pirkimas; pirkimas, atliktas pagal Viešųjų pirkimų įstatymo 13 arba 91 straipsnio nuostatas; taikyti aplinkos apsaugos, energijos taupymo reikalavimai; pirkimo procedūrų nutraukimo data (jei pirkimo procedūros buvo nutrauktos), taip pat gali būti kita su pirkimu susijusi informacija.).

Sprendimą dėl mažos vertės pirkimo procedūrų nutraukimo, kai pagal Taisyklių 127 punktą nepildoma mažos vertės pirkimo pažyma, priima pirkimo organizatorius, pritarus (gali būti žodinis pritarimas) pirkimo iniciatoriui, ir fiksuoja mažos vertės pirkimų žurnale.

**III SKYRIUS**

**SUPAPRASTINTŲ PIRKIMŲ PASKELBIMAS**

21. Trakų r. Lentvario Henriko Senkevičiaus gimnazija skelbia apie kiekvieną supaprastintą pirkimą, atsižvelgdamas į Viešųjų pirkimų įstatymo 92 straipsnio nuostatas, išskyrus atliekamus pirkimus, esant sąlygoms, nustatytoms Taisyklių 105 punkte.

22. Trakų r. Lentvario Henriko Senkevičiaus gimnazija skelbimą apie supaprastintą pirkimą, Viešųjų pirkimų įstatymo 92 straipsnio 8 dalyje nurodytą informacinį pranešimą ir pranešimą dėl savanoriško *ex ante* skaidrumo, kuriuos pagal Viešųjų pirkimų įstatymą bei Taisykles numatyta paskelbti viešai, skelbia Centrinėje viešųjų pirkimų informacinėje sistemoje (toliau – CVP IS), o pranešimus dėl savanoriško *ex ante* skaidrumo – ir Europos Sąjungos oficialiajame leidinyje. Skelbimo ar informacinio pranešimo paskelbimo diena yra skelbimo paskelbimo data CVP IS, pranešimo dėl savanoriško *ex ante* skaidrumo paskelbimo diena yra pranešimo paskelbimo Europos Sąjungos oficialiajame leidinyje data.

23. Visus skelbimus, informacinius pranešimus, pranešimus dėl savanoriško *ex ante* skaidrumo pateikia Viešųjų pirkimų tarnybai pagal jos nustatytus skelbiamos informacijos privalomuosius reikalavimus, standartines formas bei skelbimų teikimo tvarką. Papildomai skelbimai, informaciniai pranešimai, pranešimai dėl savanoriško *ex ante* skaidrumo gali būti skelbiami Trakų r. Lentvario Henriko Senkevičiaus gimnazijos tinklalapyje, kitur internete, leidiniuose ar kitomis priemonėmis. Trakų r. Lentvario Henriko Senkevičiaus gimnazija užtikrina, kad papildomai informacija gali būti paskelbta ne anksčiau negu paskelbta CVP IS ir Europos Sąjungos oficialiajame leidinyje, o to paties skelbimo turinys visur bus tapatus. Už skelbimo, informacinio pranešimo, pranešimo dėl savanoriško *ex ante* skaidrumo turinį atsakinga Trakų r. Lentvario Henriko Senkevičiaus gimnazija .

24. Trakų r. Lentvario Henriko Senkevičiaus gimnazija, sudariusi pirkimo sutartį ar preliminariąją sutartį dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, ne vėliau kaip per 48 dienas po pirkimo sutarties ar preliminariosios sutarties sudarymo Viešųjų pirkimų tarnybai pateikia skelbimą apie sudarytą pirkimo sutartį ar preliminariąją sutartį, skelbime nurodydamas, ar jis sutinka, kad skelbimas būtų paskelbtas.

25. Trakų r. Lentvario Henriko Senkevičiaus gimnazija , priėmusi sprendimą pirkti prekes, paslaugas ar darbus neskelbiant apie pirkimą, gali paskelbti informacinį pranešimą Taisyklių 105.1.1, 105.1.2, 105.1.5, 105.2.1, 105.3.1, 105.3.2, 105.3.4, 105.3.5, 105.4.1, 105.4.5, 105.5.1 punktuose nustatytais atvejais, bet kuriuo momentu, kai jis gali identifikuoti tiekėją, su kuriuo ketina sudaryti pirkimo sutartį.

26. Trakų r. Lentvario Henriko Senkevičiaus gimnazija gali paskelbti pranešimą dėl savanoriško *ex ante* skaidrumo, kai vykdomas Viešųjų pirkimų įstatymo 2 priedėlio B paslaugų sąraše nurodytų paslaugų pirkimas, kai pirkimo vertė yra ne mažesnė, negu yra nustatyta tarptautinio pirkimo vertės riba.

IV SKYRIUS

pirkimo dokumentų rengimas, paaiškinimai, teikimas

### 27. Pirkimo dokumentus pagal pirkimo iniciatoriaus pateiktus dokumentus ir informaciją rengia Komisija arba pirkimo organizatorius. Pirkimo dokumentus rengiantys asmenys turi teisę gauti iš pirkimo iniciatoriaus visą informaciją, reikalingą pirkimo dokumentams parengti ir supaprastinto pirkimo procedūroms atlikti.

##### 28. Pirkimo dokumentai gali būti nerengiami, kai atliekant pirkimą tiekėjai apklausiami (kreipiamasi į tiekėjus) žodžiu ir (ar) perkant prekes, paslaugas ar darbus kai numatoma pirkimo sutarties vertė yra mažesnė kaip 3 000 eurų (be PVM). Nauji pirkimo dokumentai nerengiami, kai atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, nepriimtinos, kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys nustatytus minimalius kvalifikacijos reikalavimus. Sprendimą dėl pirkimo dokumentų nerengimo priima Komisija arba pirkimo organizatorius.

29. Pirkimo dokumentai rengiami lietuvių kalba.

30. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Trakų r. Lentvario Henriko Senkevičiaus gimnazija nupirkti tai, ko reikia.

31. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti pirkime ar sudaryti sąlygas dalyvauti tik konkretiems tiekėjams.

32. Pirkimo dokumentuose, atsižvelgiant į pasirinktą supaprastinto pirkimo būdą ir perkamo objekto specifiškumą, turi būti:

32.1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;

32.2. techninė specifikacija;

32.3. pasiūlymų vertinimo kriterijai ir sąlygos;

32.4. Trakų r. Lentvario Henriko Senkevičiaus gimnazijos siūlomos dalims pasirašyti pirkimo sutarties sąlygos pagal Viešųjų pirkimų įstatymo 18 straipsnio 6 dalies reikalavimus, taip pat pirkimo sutarties projektas, jeigu jis yra parengtas;

32.5. pasiūlymų galiojimo užtikrinimo, ir pirkimo sutarties įvykdymo užtikrinimo reikalavimai;

32.6. pasiūlymų pateikimo terminas, vieta ir būdas, įskaitant informaciją, ar pasiūlymas pateikiamas elektroninėmis priemonėmis. Elektroninėmis priemonėmis teikiami pasiūlymai privalo būti pasirašyti saugiu elektroniniu parašu, atitinkančiu teisės aktų reikalavimus;

32.7. informacija apie atidėjimo termino taikymą, ginčų nagrinėjimo tvarką;

32.8. energijos vartojimo efektyvumo ir aplinkos apsaugos reikalavimai ir (ar) kriterijai Lietuvos Respublikos Vyriausybės ar jos įgaliotos institucijos nustatytais atvejais ir tvarka;

32.9. reikalavimas, kad dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali būti reikalaujama, kad dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

33. Pirkimo dokumentuose gali būti:

33.1. pasiūlymų rengimo reikalavimai;

33.2. tiekėjų kvalifikacijos reikalavimai, tarp jų ir reikalavimai atskiriems bendrą pasiūlymą pateikiantiems tiekėjams, jei bus tikrinama tiekėjų kvalifikacija;

33.3. tiekėjų kvalifikaciją patvirtinančių dokumentų sąrašas ir informacija, kad Viešųjų pirkimų įstatymo 32 straipsnio 8 dalyje nurodytu atveju turi būti pateikiama pirkimo dokumentuose nurodytų minimalių kvalifikacinių reikalavimų atitikties deklaracija, jei bus tikrinama tiekėjų kvalifikacija;

33.4. informacija, ar leidžiama pateikti alternatyvius pasiūlymus, šių pasiūlymų reikalavimai;

33.5. informacija, ar leidžiama pateikti pasiūlymus parduoti tik dalį prekių, darbų ar paslaugų, šios dalies (dalių) apibūdinimas. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. Trakų r. Lentvario Henriko Senkevičiaus gimnazija skaidydama pirkimo objektą į dalis, turi užtikrinti konkurenciją ir nediskriminuoti tiekėjų;

33.6. informacija, kaip turi būti apskaičiuota ir išreikšta pasiūlymuose nurodoma kaina. Į kainą turi būti įskaityti visi mokesčiai;

33.7. būdai, kuriais tiekėjai gali prašyti pirkimo dokumentų paaiškinimų, taip pat būdai, kuriais Trakų r. Lentvario Henriko Senkevičiaus gimnazija savo iniciatyva gali paaiškinti (patikslinti) pirkimo dokumentus;

33.8. data, iki kada turi galioti pasiūlymas, arba laikotarpis, kurį turi galioti pasiūlymas;

33.9. vokų su pasiūlymais atplėšimo arba susipažinimo su elektroniniais pasiūlymais vieta, data, valanda ir minutė;

33.10. vokų su pasiūlymais atplėšimo arba susipažinimo su elektroniniais pasiūlymais ir pasiūlymų nagrinėjimo procedūros;

33.11. informacija, kad pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną;

33.12. Trakų r. Lentvario Henriko Senkevičiaus gimnazijos valstybės tarnautojų ir (ar) darbuotojų (vieno ar kelių), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, adresai, telefonų ir faksų numeriai;

33.13. kiti Viešųjų pirkimų tarnybos pagal Viešųjų pirkimų įstatymą ir kitus viešuosius pirkimus reglamentuojančius teisės aktus nustatyti reikalavimai bei kita reikalinga informacija apie pirkimo sąlygas ir procedūras;

33.14. jeigu Trakų r. Lentvario Henriko Senkevičiaus gimnazijos pirkimą atlieka pagal Viešųjų pirkimų įstatymo 13 ir (ar) 91 straipsnio reikalavimus – nuoroda į tokį pirkimą ir reikalavimas, kad tiekėjas pagrįstų, kad jis atitinka minėtų straipsnių reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją;

34. Pirkimo dokumentų sudėtinė dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime).

35. Vadovaujantis Viešųjų pirkimų įstatymo 85 straipsnio 1 dalies nuostatomis supaprastintų pirkimų atveju, kai apie pirkimą neskelbiama ir pasiūlymą pateikti kviečiamas tik vienas tiekėjas, gali būti nepateikiama Taisyklių 32.1-32.9, 33.5, o atliekant mažos vertės pirkimus, gali būti nepateikiama Taisyklių 32.1-32.8, 33.5 punktuose nurodyta informacija, jeigu Trakų r. Lentvario Henriko Senkevičiaus progimnazija mano, kad tokia informacija yra nereikalinga.

Atliekant supaprastintus pirkimus, taip pat gali būti pateikiama ne visa kita Taisyklių 32, 33 punktuose nurodyta informacija, jei tai neprieštarauja Viešųjų pirkimų įstatymo nuostatoms.

36. Pirkimo dokumentai tiekėjams turi būti teikiami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 1 darbo dieną, gavus prašymą. Kai pirkimo dokumentai skelbiami CVP IS ar Trakų r. Lentvario Henriko Senkevičiaus progimnazijos interneto svetainėje, papildomai jie gali būti neteikiami.

37. Pirkimo dokumentai, įskaitant kvietimus, pranešimus, paaiškinimus, papildymus, tiekėjams gali būti pateikiami asmeniškai, siunčiami registruotu laišku, faksu, elektroniniu paštu ar skelbiami interneto svetainėje (CVP IS ar Trakų r. Lentvario Henriko Senkevičiaus gimnazijos interneto svetainėje), kaip Trakų r. Lentvario Henriko Senkevičiaus gimnazija nurodo skelbime apie pirkimą (neskelbiamo pirkimo atveju – kvietime pateikti pasiūlymus, jei su kvietimu pirkimo dokumentai nepateikiami). Skelbime apie pirkimą (neskelbiamo pirkimo atveju – kvietime pateikti pasiūlymus) turi būti nurodytas interneto adresas, jei pirkimo dokumentai skelbiami internete. Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, neskelbiamo pirkimo atveju – pateikti kvietimai dalyvauti pirkimo procedūrose.

38. Tiekėjas gali paprašyti, kad Trakų r. Lentvario Henriko Senkevičiaus gimnazija paaiškintų pirkimo dokumentus. Trakų r. Lentvario Henriko Senkevičiaus gimnazija atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Trakų r. Lentvario Henriko Senkevičiaus gimnazija į gautą prašymą atsako ne vėliau kaip per 3 darbo dienas nuo jo gavimo dienos. Trakų r. Lentvario Henriko Senkevičiaus gimnazija, atsakydama tiekėjui, kartu siunčia paaiškinimus ir visiems kitiems tiekėjams, kuriems jis pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.

39. Nesibaigus pasiūlymų pateikimo terminui, Trakų r. Lentvario Henriko Senkevičiaus gimnazija savo iniciatyva gali paaiškinti (patikslinti) pirkimo dokumentus, o paskelbta informacija tikslinama patikslinant skelbimą ir, vadovaujantis protingumo kriterijumi, jei reikia, nukeliant pasiūlymų pateikimo terminą.

40. Jeigu Trakų r. Lentvario Henriko Senkevičiaus gimnazija rengia susitikimą su tiekėjais, surašomas šio susitikimo protokolas. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Informacija apie protokole fiksuotus klausimus ir atsakymus į juos visiems pirkimo procedūroje dalyvaujantiems tiekėjams turi būti išsiųsta (arba pateikta pasirašytinai) taip, kad tiekėjai ją gautų ne vėliau kaip likus 1 darbo dienai iki pasiūlymų pateikimo termino pabaigos. Ši informacija laikoma pirkimo dokumentų paaiškinimu.

41. Jeigu Trakų r. Lentvario Henriko Senkevičiaus gimnazija pirkimo dokumentus paaiškina (patikslina) arba surengia susitikimą su tiekėjais arba, jei jis negali pirkimo dokumentų paaiškinimų (patikslinimų) ar susitikimo protokolų pateikti Taisyklių 38 ar 40 punkte nustatytais terminais ar šie terminai konkretaus pirkimo atveju, Trakų r. Lentvario Henriko Senkevičiaus gimnazijos manymu, nepakankami tam, kad tiekėjai galėtų tinkamai parengti pasiūlymus, jis privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinamus).

42. Jeigu pirkimo dokumentai skelbiami CVP IS, ten pat skelbiama apie pirkimo dokumentų paaiškinimus (patikslinimus) ir prireikus pratęsiamas pasiūlymų pateikimo terminas. Jeigu pirkimo dokumentai neskelbiami CVP IS, pranešimai apie pirkimo dokumentų paaiškinimus (patikslinimus) ir prireikus pasiūlymų pateikimo termino pratęsimą išsiunčiami visiems tiekėjams, kuriems buvo pateikti pirkimo dokumentai. Viešųjų pirkimų įstatymo 86 straipsnyje ir Taisyklių III skyriuje nurodytuose šaltiniuose apie pasiūlymų pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir, jeigu nepaskelbus apie pasiūlymų pateikimo termino nukėlimą, nebus pažeisti viešųjų pirkimų principai.

**V SKYRIUS**

**REIKALAVIMAI PASIŪLYMŲ IR PARAIŠKŲ RENGIMUI**

43. Pirkimo dokumentuose nustatant pasiūlymų ir paraiškų rengimo ir pateikimo reikalavimus, turi būti nurodyta, kad:

43.1. pasiūlymas turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis (CVP IS) teikiami pasiūlymai ar paraiškos – pateiktos pasirašytos saugiu elektroniniu parašu;

43.2. ne elektroninėmis priemonėmis teikiami pasiūlymai, išskyrus pasiūlymus, teikiamus žodžiu, turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (nurodoma pasiūlymų pateikimo termino pabaiga);

Jeigu Trakų r. Lentvario Henriko Senkevičiaus gimnazija numato pasiūlymus vertinti pagal ekonomiškai naudingiausio pasiūlymo vertinimo kriterijų, vertinant ekspertinių vertinimų metodais, tai pirkimo dokumentuose nurodo, kad tiekėjai pasiūlymo kainą pateiktų viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus) – kitame užklijuotame voke. Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (nurodoma pasiūlymų pateikimo termino pabaiga). Reikalavimas pasiūlymą pateikti dviejuose vokuose netaikomas pirkimą atliekant neskelbiamų derybų ar mažos vertės pirkimo apklausos būdu, kai pirkimo metu gali būti deramasi dėl pasiūlymo sąlygų;

43.3. pirkimo dokumentuose gali būti nustatyta, kad pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutiniojo lapo antrojoje pusėje siūlas užklijuojamas popieriaus lapeliu, ant kurio pasirašo tiekėjas arba jo įgaliotas asmuo. Pasiūlymo paskutinio lapo antroje pusėje nurodomas pasirašančiojo asmens vardas, pavardė ir pareigos, pasiūlymo lapų skaičius. Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas. Šio punkto reikalavimai gali būti netaikomi, kai neskelbiant apie pirkimą, pasiūlymą prašoma pateikti vieno tiekėjo. Reikalavimai pasiūlymą pateikti vokuose, pasiūlymą sunumeruoti, susiūti, paskutiniojo lapo antrojoje pusėje patvirtinti tiekėjo ar jo įgalioto asmens parašu, nurodyti tiekėjo ar jo įgalioto asmens vardą, pavardę, pareigas ir pasiūlymą sudarančių lapų skaičių, kartu su kitais pasiūlymo lapais įsiūti ir sunumeruoti pasiūlymo galiojimo užtikrinimą patvirtinančio dokumento kopiją netaikomi, jeigu Trakų r. Lentvario Henriko Senkevičiaus gimnazija priima elektroninėmis priemonėmis pateiktus pasiūlymus.

44. Pirkimo dokumentuose nustatant pasiūlymų ir paraiškų rengimo ir pateikimo reikalavimus, kai pirkimo objektas skaidomas į dalis, kurių kiekvienai numatoma sudaryti atskirą pirkimo sutartį, gali būti nurodyta, kelioms pirkimo objekto dalims (vienai, dviem ir daugiau) tas pats tiekėjas gali teikti pasiūlymus, išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. Trakų r. Lentvario Henriko Senkevičiaus gimnazija, skaidydama pirkimo objektą į dalis, turi užtikrinti konkurenciją ir nediskriminuoti tiekėjų;

**VI SKYRIUS**

**TECHNINĖ SPECIFIKACIJA**

45. Atliekant supaprastinus pirkimus, išskyrus mažos vertės pirkimus, techninė specifikacija rengiama vadovaujantis Viešųjų pirkimų įstatymo 25 straipsnio nuostatomis. Tačiau, rengiant techninę specifikaciją mažos vertės pirkimams, turi būti užtikrintas Viešųjų pirkimų įstatymo 3 straipsnyje nurodytų principų laikymasis.

46. Kiekviena perkama prekė, paslauga ar darbai turi būti aprašyti aiškiai ir nedviprasmiškai, aprašymas negali diskriminuoti tiekėjų bei turi užtikrinti jų konkurenciją.

47. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o Trakų r. Lentvario Henriko Senkevičiaus gimnazija įsigyti reikalingų prekių, paslaugų ar darbų.

Pirkimo dokumentuose nurodant standartą, turi būti nurodytas arba Europos standartą perimantis Lietuvos standartas, arba Europos standartas, o jeigu šių standartų nėra, – tarptautinis standartas ar kitas Nacionalinės standartizacijos institucijos patvirtintas normatyvinis dokumentas, kartu nurodant, kad tiekėjai gali remtis nurodytiems standartams lygiaverčiais kitais Europos Sąjungosvalstybių narių nacionalinių standartizacijos institucijų patvirtintais normatyviniais dokumentais.

48. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ....“, „ne mažiau kaip ....“) arba reikšmių diapazonais („nuo .... iki....“). Tik pagrįstais atvejais reikšmės gali būti nurodomos tiksliai („turi būti lygu ...“).

49. Paslaugų pirkimo atveju techninėje specifikacijoje nurodomas paslaugų pobūdis ir jų teikimo vieta, nustatomi kartu su paslaugomis tiekiamų prekių ar atliekamų darbų techniniai reikalavimai. Prekių pirkimo atveju techninėje specifikacijoje nustatomi ir kartu su prekėmis teikiamų paslaugų ar atliekamų darbų techniniai reikalavimai. Perkant darbus, nurodoma darbų atlikimo vieta bei reikalavimai kartu perkamoms paslaugoms, prekėms.

50. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto arba reikalingą pirkimo objektą gali pasiūlyti tik vienintelis tiekėjas. Šiuo atveju privaloma nurodyti, kad savo savybėmis lygiaverčiai objektai yra priimtini, įrašant žodžius „arba lygiavertis”.

51. Funkciniai reikalavimai gali apimti ir aplinkos apsaugos reikalavimus. Pirkimo dokumentuose galima nustatyti tam tikrus reikalavimus, pavyzdžiui, gamybos būdui ar pagrindinėms naudojamoms medžiagoms (maisto produktai neapdoroti kenksmingomis medžiagomis, tam tikra naudojamų medžiagų dalis pagaminta iš perdirbtų žaliavų, energija pagaminta iš atsinaujinančių energijos šaltinių) arba tam tikrų produktų grupių arba paslaugų poveikiui aplinkai. Trakų r. Lentvario Henriko Senkevičiaus gimnazija, nustatydama reikalavimus, gali remtis standartais ar ekologiniais ženklais. Šiuo atveju, jis nurodo standartuose ar ekologiniuose ženkluose keliamus reikalavimus objekto savybėms ir kaip atitikimą šiems reikalavimams priima oficialių institucijų (valstybės ar savivaldybės) išduotus dokumentus ar gamintojo patvirtinimą.

52. Teisės aktuose nustatytiems prekių, darbų ar paslaugų atitikimui privalomiesiems techniniams reikalavimams gali būti paprašyta pateikti oficialių institucijų išduotus dokumentus.

53. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą.

54. Trakų r. Lentvario Henriko Senkevičiaus gimnazija iš anksto skelbia pirkimų, išskyrus mažos vertės pirkimus, techninių specifikacijų projektus. Techninių specifikacijų projektai skelbiami ir dėl šių projektų gautos pastabos ir pasiūlymai įvertinami Viešųjų pirkimų tarnybos nustatyta tvarka.

Trakų r. Lentvario Henriko Senkevičiaus gimnazija taip pat gali skelbti pirkimų, kuriems šiame punkte nustatytas techninių specifikacijų projektų skelbimo reikalavimas netaikomas, techninių specifikacijų projektus.

**VII SKYRIUS**

**TIEKĖJŲ KVALIFIKACIJOS PATIKRINIMAS**

55. Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Viešųjų pirkimų įstatymo 32–38 straipsnių nuostatomis ir atsižvelgiant į Tiekėjų kvalifikacijos vertinimo metodines rekomendacijas, patvirtintas Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 „Dėl Tiekėjų kvalifikacijos vertinimo metodinių rekomendacijų patvirtinimo“, bei Viešųjų pirkimų tarnybos direktoriaus 2010 m. balandžio 15 d. įsakymą Nr. 1S-54 „Dėl atvejų, kada vietoj kvalifikaciją patvirtinančių dokumentų perkančioji organizacija gali prašyti tiekėjų pateikti jos nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją, nustatymo“ , pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas.

56. Tiekėjų kvalifikacijos neprivaloma tikrinti, kai:

56.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Trakų r. Lentvario Henriko Senkevičiaus gimnazijai nepriimtinos, kainos, o pirkimo sąlygos iš esmės nekeičiamos ir į supaprastintą neskelbiamą pirkimą kviečiami visi pasiūlymus pateikę tiekėjai, atitinkantys Trakų r. Lentvario Henriko Senkevičiaus gimnazijos nustatytus minimalius kvalifikacijos reikalavimus;

56.2. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus, ir nėra jokios kitos alternatyvos;

56.3. kai Trakų r. Lentvario Henriko Senkevičiaus gimnazija pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Trakų r. Lentvario Henriko Senkevičiaus gimnazijai įsigijus skirtingų techninių charakteristikų prekių ar paslaugų, jis negalėtų naudotis anksčiau pirktomis prekėmis ar paslaugomis ar patirtų didelių nuostolių;

56.4. prekių biržoje perkamos kotiruojamos prekės;

56.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai;

56.6. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

56.7 prekės perkamos iš valstybės rezervo;

56.8. perkamos licencijos naudotis bibliotekiniais dokumentais ar duomenų (informacinėmis) bazėmis;

56.9. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

56.10. perkamos Trakų r. Lentvario Henriko Senkevičiaus gimnazijos darbo sutartį dirbančių darbuotojų mokymo paslaugos;

56.11. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

56.12. mažos vertės pirkimų atveju;

56.13. jeigu iš anksto žinoma, kad tiekėjo kvalifikacija atitinka Trakų r. Lentvario Henriko Senkevičiaus gimnazijos keliamus reikalavimus ir tiekėjas bus pajėgus įvykdyti sutartį;

56.14. dėl įvykių, kurių Trakų r. Lentvario Henriko Senkevičiaus gimnazija negalėjo iš anksto numatyti, būtina skubiai įsigyti reikalingų prekių, paslaugų ar darbų.

57. Jei Trakų r. Lentvario Henriko Senkevičiaus gimnazija tikrina tiekėjų kvalifikaciją, visais atvejais privalo patikrinti, ar nėra Viešųjų pirkimų įstatymo 33 straipsnio 1 dalyje nustatytų sąlygų. Visi kiti kvalifikacijos reikalavimai gali būti laisvai pasirenkami.

58. Kai supaprastintas prekių, paslaugų ar darbų pirkimas atliekamas supaprastinto atviro konkurso ar apklausos, kurios metu nesiderama, būdu, perkančioji organizacija vietoj kvalifikaciją patvirtinančių dokumentų gali prašyti tiekėjų pateikti jos nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją, išskyrus atvejus, kai taikomas elektroninis aukcionas, naudojama dinaminė pirkimo sistema.

VIII SKYRIUS

pasiūlymų nagrinėjimas IR VERTINIMAs

59. Pasiūlymai turi būti priimami laikantis pirkimo dokumentuose nurodytos tvarkos. Pasibaigus pirkimo pasiūlymų pateikimo terminui, pasiūlymų priimti negalima. Pavėluotai gauti vokai su pirkimo pasiūlymais neatplėšiami ir gražinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejones pasiūlymų slaptumu vokuose pateikti pasiūlymai nepriimami ir gražinami juos pateikusiems tiekėjams.

60. Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija arba pirkimo organizatorius.

61. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Derybų atveju vokų su galutinėmis tiekėjų siūlomomis kainomis ir galutiniais techniniais duomenimis atplėšimo procedūroje turi teisę dalyvauti visi derybose dalyvavę tiekėjai arba jų atstovai.

62. Jeigu pasiūlymus buvo prašoma pateikti dviejuose vokuose, vokai su pasiūlymais turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai patikrina, ar pateiktų pasiūlymų techniniai duomenys ir tiekėjų kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Trakų r. Lentvario Henriko Senkevičiaus gimnazija privalo raštu pranešti visiems tiekėjams, kartu nurodyti antro vokų su pasiūlymais atplėšimo posėdžio laiką ir vietą. Jeigu Trakų r. Lentvario Henriko Senkevičiaus gimnazija, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

63. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai. Ši nuostata netaikoma, kai pasiūlymas perduodamas elektroninėmis priemonėmis.

64. Komisija vokų atplėšimo procedūros rezultatus įformina protokolu.

65. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:

65.1. pasiūlymą pateikusio tiekėjo pavadinimas;

65.2. kai pasiūlymai vertinami pagal mažiausios kainos kriterijų – pasiūlyme nurodyta kaina;

65.3. kai pasiūlymai vertinami pagal ekonomiškai naudingiausio pasiūlymo vertinimo kriterijų – pasiūlyme nurodyta kaina ir pagrindinės techninės pasiūlymo charakteristikos. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;

65.4. kai pasiūlymai vertinami pagal ekonomiškai naudingiausio pasiūlymo vertinimo kriterijų ir prašoma pateikti pasiūlymus dviejuose vokuose (vertinant ekspertinių vertinimų metodais), vokų su pasiūlymais, kuriuose yra techniniai pasiūlymo duomenys, atplėšimo procedūroje skelbiamos pagrindinės techninės pasiūlymo charakteristikos, o vokų su pasiūlymais, kuriuose nurodytos kainos, atplėšimo procedūroje – pasiūlyme nurodyta kaina;

65.5. ar pasiūlymas pasirašytas tiekėjo ar jo įgalioto asmens, o elektroninėmis priemonėmis teikiamas pasiūlymas – pateiktas su saugiu elektroniniu parašu (jei Trakų r. Lentvario Henriko Senkevičiaus gimnazija to reikalauja);

65.6. kai tiekėjai reikalauja:

65.6.1. ar yra pateiktas pasiūlymo galiojimo užtikrinimas;

65.6.2. ar pateiktas pasiūlymas yra susiūtas, sunumeruotas;

65.6.3. ar pasiūlymas paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos bei pasiūlymą sudarančių lapų skaičius;

65.6.4. kai pasiūlymai pateikiami elektroninėmis priemonėmis – ar pasiūlymas pateiktas Trakų r. Lentvario Henriko Senkevičiaus gimnazijos nurodytomis elektroninėmis priemonėmis.

66. Jei pirkimas susideda iš atskirų pirkimo dalių, Taisyklių 65.1–65.5 punktuose nurodyta informacija, o jei reikia, ir kita 65 punkte nurodyta informacija skelbiama dėl kiekvienos pirkimo dalies. Tokia informacija turi būti nurodoma ir vokų su kainomis atplėšimo posėdžio protokole.

67. Vokų su pasiūlymais atplėšimo metu Trakų r. Lentvario Henriko Senkevičiaus gimnazija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

68. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindamas su šia informacija, Trakų r. Lentvario Henriko Senkevičiaus gimnazija negali atskleisti tiekėjo pasiūlyme esančios konfidencialios informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija.

69. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

70. Trakų r. Lentvario Henriko Senkevičiaus gimnazija, nagrinėdama pasiūlymus:

70.1. tikrina tiekėjų pasiūlymuose pateiktų kvalifikacinių duomenų atitikimą pirkimo dokumentuose nustatytus minimalius kvalifikacinius reikalavimus. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti per Trakų r. Lentvario Henriko Senkevičiaus gimnazijos nurodytą terminą. Priimamas sprendimas dėl kiekvieno dalyvio kvalifikacijos duomenų ir kiekvienam iš jų nedelsiant, bet ne vėliau kaip per 3 darbo dienas, raštu praneša apie šio patikrinimo rezultatus, pagrindžiant priimtus sprendimus (jei tikrinama dalyvių kvalifikacija);

70.2. tikrina, ar pasiūlymas atitinka pirkimo dokumentuose nustatytus reikalavimus;

70.3. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, tiekėjų grupės, teikiančios pasiūlymą jungtinės veiklos sutarties pagrindu, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, Komisija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo dienos. Jei dalyvis per Trakų r. Lentvario Henriko Senkevičiaus gimnazijos nurodytą terminą nepatikslino, nepapildė arba nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, tiekėjų grupės, teikiančios pasiūlymą jungtinės veiklos sutarties pagrindu, jungtinės veiklos sutarties, pasiūlymo galiojimo užtikrinimą patvirtinančio dokumento, toks pasiūlymas atmetamas;

70.4. Pasiūlymų nagrinėjimo metu radus pasiūlyme nurodytos kainos apskaičiavimo klaidų, privaloma paprašyti dalyvių per nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainos naujomis dalimis (atliekant pirkimą, kurio metu būtų vykdomos derybos, galima derėtis dėl kainos ir kitų pasiūlymo sąlygų, tačiau negalima keisti galutinio derybų rezultato, užfiksuoto derybų protokoluose ar po derybų pateiktuose galutiniuose pasiūlymuose):

70.4.1. jei dalyvis per Trakų r. Lentvario Henriko Senkevičiaus gimnazijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

70.4.2. jei pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais;

70.4.3. tuo atveju, kai pirkimas vykdomas elektroninėmis priemonėmis ir pasiūlymo kaina, išreikšta skaičiais pasiūlymo formoje, neatitinka pasiūlymo kainos, nurodytos skaičiais CVP IS langelyje „Pasiūlymo kaina“ (kai kainą prašoma nurodyti abiem būdais), teisinga bus laikoma skaitinė išraiška, nurodyta pasiūlymo formoje;

70.5. kai pateiktame pasiūlyme, išskyrus mažos vertės pirkimo atveju, nurodoma neįprastai maža kaina, privalo pareikalauti, kad dalyvis pagrįstų siūlomą kainą raštu. Siekiant įsitikinti, ar pateiktame pasiūlyme nurodyta kaina yra neįprastai maža, Trakų r. Lentvario Henriko Senkevičiaus gimnazija vadovaujasi Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“ bei Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122 „Dėl Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijų patvirtinimo“;

70.6. tikrina, ar pasiūlytos kainos yra ne per didelės.

70.7. iškilus klausimams dėl pasiūlymo turinio, Trakų r. Lentvario Henriko Senkevičiaus gimnazija gali prašyti, kad dalyviai pateiktų paaiškinimus nekeisdami pasiūlymo. Esant reikalui, tiekėjai ar jų atstovai gali būti kviečiami į Komisijos posėdį, pranešant raštu visiems tiekėjams, į kokius klausimus jie ar jų atstovai turės atsakyti.

71. Trakų r. Lentvario Henriko Senkevičiaus gimnazija atmeta pasiūlymą, jeigu:

71.1. tiekėjas neatitiko minimalių kvalifikacinių reikalavimų;

71.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Trakų r. Lentvario Henriko Senkevičiaus gimnazijai prašant, nepatikslino jų;

71.3. pasiūlymas neatitiko pirkimo dokumentuose nustatytų reikalavimų;

71.4. tiekėjas pateikė pasiūlymą ir voke, ir elektroninėmis priemonėmis;

71.5. buvo pasiūlyta neįprastai maža kaina, ir tiekėjas Trakų r. Lentvario Henriko Senkevičiaus gimnazijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

71.6. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Trakų r. Lentvario Henriko Senkevičiaus gimnazijai nepriimtinos kainos.

71.7. tiekėjas savo pasiūlyme pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, tiekėjų grupės, teikiančios pasiūlymą jungtinės veiklos sutarties pagrindu, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, ir per Trakų r. Lentvario Henriko Senkevičiaus gimnazijos nustatytą terminą jų nepatikslino, nepapildė ar nepateikė.

72. Dėl 71 punkte nurodytų priežasčių neatmesti pasiūlymai vertinami remiantis vienu iš šių kriterijų:

72.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Trakų r. Lentvario Henriko Senkevičiaus gimnazijai naudingiausią pasiūlymą, išrinktą pagal pirkimo dokumentuose nustatytus su pirkimo objektu susijusius kriterijus. Tokie kriterijai, be kainos, paprastai yra kokybės, techninių privalumų, estetinių ir funkcinių charakteristikų, energijos vartojimo efektyvumo, aplinkosaugos charakteristikų, eksploatavimo išlaidų, veiksmingumo,, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis;

72.2. mažiausios kainos.

73. Vykdant projekto konkursą ar perkant meno, kultūros paslaugas, pateikti pasiūlymai gali būti vertinami pagal Trakų r. Lentvario Henriko Senkevičiaus gimnazijos nustatytus su pirkimo objektu susijusius kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.

74. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, Trakų r. Lentvario Henriko Senkevičiaus gimnazija turi nurodyti pirkimo dokumentuose taikomų kriterijų svarbos eiliškumą mažėjančia tvarka.

75. Trakų r. Lentvario Henriko Senkevičiaus gimnazija, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, Viešųjų pirkimų įstatymo 32 straipsnio 8 dalyje nustatytu atveju patikrinęs tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas). Tais atvejais, kai, vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi – kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai ar pasiūlymas elektroninėmis priemonėmis pateiktas anksčiausiai. Jei pirkimas atliekamas elektroninėmis priemonėmis, o dalį pasiūlymo galima pateikti voke (pvz., pasiūlymo galiojimą užtikrinantis dokumentas), tai pasiūlymo pateikimo momentas yra tuomet, kai gauta paskutinė jo dalis ir pirmesnis į pasiūlymų eilę įrašomas tas, kuris pirmas pateikė visą pasiūlymą. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas.

76. Trakų r. Lentvario Henriko Senkevičiaus gimnazija suinteresuotiems kandidatams ir suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 3 000 eurų (be PVM), nedelsdamas (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia Viešųjų pirkimų įstatymo 41 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Trakų r. Lentvario Henriko Senkevičiaus gimnazija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.

77. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu tiekėjas atitinka Trakų r. Lentvario Henriko Senkevičiaus gimnazijos keliamus kvalifikacijos reikalavimus, o jo pasiūlymas atitinka gimnazijos nustatytus reikalavimus.

**IX SKYRIUS**

**PIRKIMO SUTARTIS**

78. Pirkimo sutarties sudarymo ir jos turinio reikalavimus nustato Viešųjų pirkimų įstatymo 18 straipsnis. Atlikdamas mažos vertės pirkimus, Trakų r. Lentvario Henriko Senkevičiaus gimnazija neprivalo vadovautis Viešųjų pirkimų įstatymo 18 straipsnio 1, 2, 3 ir 6 dalių reikalavimais.

79. Trakų r. Lentvario Henriko Senkevičiaus gimnazija pasirašyti (ar sudaryti, kai supaprastintų pirkimų atveju, pirkimo sutartis sudaroma žodžiu) pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis pasirašyti pirkimo sutarties kviečiamas raštu (išskyrus atvejus, kai tiekėjai apklausiami žodžiu). Kvietime pasirašyti pirkimo sutartį, nepažeidžiant Taisyklių 81 ir 82 punktų reikalavimų, nurodoma data, iki kada tiekėjas turi pasirašyti pirkimo sutartį.

Žodžiu sudarytą pirkimo sutartį patvirtinantis dokumentas yra sąskaita faktūra ar kitas finansinis dokumentas.

80. Įvykdžius pirkimo procedūras, Komisija ar pirkimo organizatorius, pagal pirkimo iniciatoriaus parengtas pagrindines pirkimo sutarties sąlygas parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis.

81. Pirkimo sutartis turi būti sudaroma nedelsiant, bet ne anksčiau negu pasibaigė Viešųjų pirkimų įstatyme ir Taisyklių 9.11 punkte nustatytas atidėjimo terminas. Atidėjimo terminas gali būti netaikomas, kai:

81.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

81.2. pagrindinė pirkimo sutartis sudaroma preliminariosios sutarties pagrindu arba taikant dinaminę pirkimo sistemą;

81.3. pirkimo sutarties vertė yra mažesnė kaip 3 000 eurų (be PVM) arba kai pirkimo sutartis sudaroma atliekant mažos vertės pirkimą.

82. Trakų r. Lentvario Henriko Senkevičiaus gimnazijai gavus pretenziją, gimnazija negali sudaryti pirkimo sutarties anksčiau negu po 15 dienų nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

Trakų r. Lentvario Henriko Senkevičiaus gimnazija , gavusi tiekėjo prašymo ar ieškinio teismui kopiją, negali sudaryti pirkimo sutarties, kol nesibaigė atidėjimo terminas ar Viešųjų pirkimų įstatymo 941 straipsnio 2 dalyje, 951 straipsnio 3 dalies 3 punkte ir 951 straipsnio 4 dalies 3 punkte nurodyti terminai ir kol Trakų r. Lentvario Henriko Senkevičiaus gimnazija negavo teismo pranešimo apie: motyvuotą teismo nutartį, kuria atsisakoma priimti ieškinį; motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo; teismo rezoliuciją priimti ieškinį netaikant laikinųjų apsaugos priemonių.

83. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta pasirašyti pirkimo sutartį, raštu atsisako ją pasirašyti, Trakų r. Lentvario Henriko Senkevičiaus gimnazija siūlo pasirašyti pirkimo sutartį tiekėjui, kurio pasiūlymas pasiūlymų eilėje yra pirmas po tiekėjo, atsisakiusio pasirašyti pirkimo sutartį. Atsisakymu pasirašyti pirkimo sutartį taip pat laikomas bet kuris iš šių atvejų:

83.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

83.2. tiekėjas nepasirašo pirkimo sutarties iki Trakų r. Lentvario Henriko Senkevičiaus gimnazijos nurodytos datos;

83.3. tiekėjas raštu atsisako sudaryti pirkimo sutartį pirkimo dokumentuose nustatytomis sąlygomis;

83.4. ūkio subjektų grupė, kurios pasiūlymas pripažintas geriausiu, neįgijo Trakų r. Lentvario Henriko Senkevičiaus gimnazijos reikalaujamos teisinės formos;

83.5. atsisakymu pasirašyti pirkimo sutartį taip pat gali būti laikomas bet kuris kitas Viešųjų pirkimų įstatymo nuostatoms ir neprieštaraujantis pagrindas.

84. Sudarant pirkimo sutartį, joje negali būti keičiama laimėjusio tiekėjo pasiūlymo kaina, derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos pirkimo sąlygos (ar derybų protokole užfiksuotos pirkimo sąlygos).

85. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta:

85.1. pirkimo sutarties šalių teisės ir pareigos;

85.2. perkamos prekės, paslaugos ar darbai, jeigu įmanoma, – tikslūs jų kiekiai;

85.3. kainodaros taisyklės,nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką (pagal Viešojo pirkimo – pardavimo sutarčių kainos ir kainodaros taisyklių nustatymo metodiką, patvirtintą Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 25 d. įsakymu Nr. 1S-21„Dėl Viešojo pirkimo-pardavimo sutarčių kainodaros nustatymo metodikos patvirtinimo“);

85.4. atsiskaitymų ir mokėjimo tvarka;

85.5. prievolių įvykdymo terminai;

85.6. prievolių įvykdymo užtikrinimas;

85.7. ginčų sprendimo tvarka;

85.8. pirkimo sutarties nutraukimo tvarka;

85.9. pirkimo sutarties galiojimas;

85.10. jeigu sudaroma preliminarioji sutartis, – jai būdingos nuostatos;

85.11. subrangovai, subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka.

86. Trakų r. Lentvario Henriko Senkevičiaus gimnazija pirkimo dokumentuose gali nustatyti pirkimo sutarties atlikimo sąlygas, susijusias su socialinėmis ir aplinkos apsaugos reikmėmis, jei jos atitinka Europos Sąjungos teisės aktus.

87. Vykdant supaprastintus pirkimus, pirkimo sutartys gali būti sudaromos žodžiu, kai perkamų prekių, paslaugų ar darbų sutarties vertė yra mažesnė kaip 3 000 eurų (be PVM) ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais.

88. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai sudarytos pirkimo sutarties vertė yra mažesnė kaip 3 000 eurų (be PVM) arba kai pirkimo sutartis sudaryta atlikus mažos vertės pirkimą.

89. Nuo 2015 m. sausio 1 d. Trakų r. Lentvario Henriko Senkevičiaus gimnazija laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti Centrinėje viešųjų pirkimų informacinėje sistemoje. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atkurti ar perskaityti. Tokiu atveju Trakų r. Lentvario Henriko Senkevičiaus gimnazija turi sudaryti galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.

**X SKYRIUS**

**PRELIMINARIOJI SUTARTIS**

90. Trakų r. Lentvario Henriko Senkevičiaus gimnazija, atlikusi supaprastintą pirkimą, gali sudaryti preliminariąją sutartį. Preliminarios sutarties pagrindu jis gali sudaryti vieną ar kelias pirkimo sutartis (toliau šiame skyriuje – pagrindinė pirkimo sutartis). Tiek sudarydamas preliminariąją sutartį, tiek jos pagrindu pagrindinę pirkimo sutartį, Trakų r. Lentvario Henriko Senkevičiaus gimnazija vadovaujasi Viešųjų pirkimų įstatymu ir šiomis Taisyklėmis.

91. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui, išskyrus pagrįstus atvejus, kurie nurodomi skelbime apie pirkimą. Preliminariosios sutarties pagrindu sudaromos pagrindinės pirkimo sutartys, atliekant prekių, paslaugų ar darbų pirkimus, kurių pirkimo sutarties vertė yra mažesnė kaip 3 000 eurų (be PVM), gali būti sudaromos žodžiu. Tuo atveju, kai pagrindinė pirkimo sutartis sudaroma žodžiu, Taisyklių 95–99 punktuose nustatytas bendravimas su tiekėjais gali būti vykdomas žodžiu.

92. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės pirkimo sutarties sąlygos: pirkimo sutarties objektas, kaina, jeigu reikalinga, preliminarus perkamų prekių kiekis, paslaugų ar darbų apimtys, ar kainos, kiekių ar apimčių nustatymo sąlygos ir kitos Trakų r. Lentvario Henriko Senkevičiaus gimnazijos nurodytos pagrindinės pirkimo sutarties sąlygos, kurias jis laiko esminėmis. Sudarydamos pagrindinę pirkimo sutartį, šalys negali keisti esminių preliminariosios sutarties sąlygų. Trakų r. Lentvario Henriko Senkevičiaus gimnazija gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

93. Trakų r. Lentvario Henriko Senkevičiaus gimnazija gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė pirkimo sutartis sudaroma tik su tais tiekėjais, su kuriais buvo sudaryta preliminarioji sutartis.

94. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.

95. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės, bet ne visos pagrindinės pirkimo sutarties sąlygos, Trakų r. Lentvario Henriko Senkevičiaus gimnazija kreipiasi į tiekėją raštu, prašydama papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

96. Tais atvejais, kai preliminarioji sutartis sudaryta su keliais tiekėjais ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis gali būti sudaroma neatnaujinant tiekėjų varžymosi. Preliminarioje sutartyje nustatomos tiekėjo pasirinkimo sudaryti pagrindinę pirkimo sutartį aplinkybės. Paprastai, tačiau ne visais atvejais, taikomas eiliškumo principas: Trakų r. Lentvario Henriko Senkevičiaus gimnazija pirmiausia raštu kreipiasi į tiekėją, kurį laiko geriausiu, siūlydamas pasirašyti (sudaryti) preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę pirkimo sutartį arba paaiškėjus, kad jis negalės tinkamai įvykdyti pirkimo sutarties, Trakų r. Lentvario Henriko Senkevičiaus gimnazija raštu kreipiasi į kitą tiekėją, iš likusių tiekėjų laikomą geriausiu, siūlydamas pasirašyti (sudaryti) pagrindinę pirkimo sutartį ir t. t., kol pasirenkamas tiekėjas, su kuriuo bus sudaroma pagrindinė pirkimo sutartis.

97. Tais atvejais, kai preliminarioji sutartis sudaryta su keliais tiekėjais ir joje buvo nustatytos ne visos pagrindinės pirkimo sutarties sąlygos, pagrindinė pirkimo sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis Taisyklių 99 punkte nurodyta tvarka.

98. Atnaujindamas tiekėjų varžymąsi, Trakų r. Lentvario Henriko Senkevičiaus gimnazija:

98.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

98.2. išrenka geriausią pasiūlymą pateikusį tiekėją, vadovaudamasis preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę pirkimo sutartį.

99. Pagrindinė pirkimo sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę pirkimo sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę pirkimo sutartį.

Xi SKYRIUS

SUPAPRASTINTŲ PIRKIMŲ BŪDAI ir jų pasirinkimo sąlygos

100. Supaprastinti pirkimai atliekami šiais būdais:

100.1. supaprastinto atviro konkurso;

100.2. supaprastintų neskelbiamų derybų;

100.3. mažos vertės pirkimo apklausos būdu.

101. Trakų r. Lentvario Henriko Senkevičiaus gimnazija atlikdama supaprastintus pirkimus, vadovaudamasis Viešųjų pirkimų įstatymo II skyriaus 7 skirsnio nuostatomis, taip pat gali taikyti elektronines procedūras – elektroninį aukcioną ir dinaminę pirkimų sistemą. Trakų r. Lentvario Henriko Senkevičiaus gimnazija elektroninį aukcioną gali taikyti vykdydamas supaprastintą pirkimą supaprastinto atviro konkurso, apklausos būdais. Elektroninis aukcionas taip pat gali būti taikomas atnaujinant varžymąsi tarp preliminariosios sutarties šalių, kai preliminarioji sutartis sudaryta su keliais tiekėjais, ar sudarant pirkimo sutartį pagal dinaminę pirkimo sistemą.

102. Pirkimas supaprastinto atviro konkurso būdu gali būti atliekamas visais atvejais tinkamai apie jį paskelbus.

103. Supaprastintų neskelbiamų derybų būdu pirkimas gali būti atliekamas, kai pagal Viešųjų pirkimų įstatymo 92 straipsnio 2 dalyje ir Taisyklėse nustatytas sąlygas apie supaprastintą pirkimą neprivaloma skelbti. Supaprastintų neskelbiamų derybų būdu pirkimą atlieka Komisija.

104. Mažos vertės pirkimo apklausos būdu pirkimas gali būti atliekamas, kai pirkimas atitinka Viešųjų pirkimų įstatyme pateiktą mažos vertės pirkimo sąvoką.

105. Trakų r. Lentvario Henriko Senkevičiaus gimnazija apie supaprastintą pirkimą gali neskelbti, esant bent vienai šių Taisyklių 105.1-105.5 punktuose nurodytai sąlygai:

**105.1. perkamos prekės, paslaugos ar darbai, kai:**

105.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

105.1.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Trakų r. Lentvario Henriko Senkevičiaus gimnazijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Trakų r. Lentvario Henriko Senkevičiaus gimnazijos nustatytus minimalius kvalifikacijos reikalavimus;

105.1.3. dėl įvykių, kurių Trakų r. Lentvario Henriko Senkevičiaus gimnazija negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Trakų r. Lentvario Henriko Senkevičiaus gimnazijos ;

### 105.1.4. atliekami mažos vertės pirkimai esant bent vienai iš šių sąlygų:

105.1.4.1. būtina skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Trakų r. Lentvario Henriko Senkevičiaus gimnazijos ;

105.1.4.2. prekių ar paslaugų sudaromos pirkimo sutarties vertė neviršija 30 000 eurų (be PVM), o darbų – 50 000 eurų (be PVM);

### 105.1.4.3. esant sąlygoms, nustatytoms šių Taisyklių 105.1.1, 105.1.2, 105.1.5, 105.2, 105.3, 105.4, 105.5 punktuose;

105.1.4.4. perkamos paslaugos, prekės ar darbai iš Viešųjų pirkimų įstatymo 91 straipsnyje nurodytų socialinių įmonių ar (ir) kai pirkimai rezervuojami tam tikroms asmenų grupėms, nurodytoms Viešųjų pirkimų įstatymo 13 straipsnyje), o Centrinėje viešųjų pirkimų informacinėje sistemoje yra pasiskelbę mažiau negu 3 Viešųjų pirkimų įstatymo 91 straipsnyje nurodyti tiekėjai, kurie gamina perkamas prekes, teikia perkamas paslaugas ar atlieka perkamus darbus. Šiuo atveju teikti pasiūlymus kviečiami visi Viešųjų pirkimų įstatymo 91 straipsnyje nurodyti tiekėjai, kurie gamina perkamas prekes, teikia perkamas paslaugas ar atlieka perkamus darbus;

### 105.1.4.5. už prekes ar paslaugas atsiskaitoma pagal patvirtintus tarifus (pvz., šaltas vanduo, dujos, elektra ir pan.) ir (arba) kai perkamų prekių, paslaugų ar darbų įkainiai yra patvirtinti Lietuvos Respublikos įstatymais ar kitais teisės aktais;

105.1.4.6. perkamos svečių maitinimo ar (ir) apgyvendinimo paslaugos;

105.1.4.7. perkamos dovanos, įskaitant gėles, suvenyrus ir kt., atributika;

105.1.4.8. perkamos teisinės, draudimo paslaugos;

105.1.4.9. egzistuoja trumpalaikės sąlygos, suteikiančios galimybę Trakų r. Lentvario Henriko Senkevičiaus gimnazijai reikalingas prekes, paslaugas ar darbus įsigyti už daug mažesnę nei rinkos kainą. Šios sąlygos turi būti nurodytos pirkimo dokumentuose;

105.1.4.10. esant kitoms objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių pastangų, laiko ir (ar) lėšų sąnaudų;

105.1.5. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos;

**105.2. perkamos prekės ir paslaugos:**

105.2.1. kai Trakų r. Lentvario Henriko Senkevičiaus gimnazija pagal ankstesnę pirkimo sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Trakų r. Lentvario Henriko Senkevičiaus gimnazijai įsigijus skirtingų techninių charakteristikų prekių ar paslaugų, jis negalėtų naudotis anksčiau pirktomis prekėmis ar paslaugomisar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

105.2.2. prekių ir paslaugų, skirtų Lietuvos Respublikos diplomatinėms atstovybėms, konsulinėms įstaigoms užsienyje ir Lietuvos Respublikos atstovybėms prie tarptautinių organizacijų, kariniams atstovams ir specialiesiems atašė, pirkimams užsienyje;

105.2.3. prekės ir paslaugos yra perkamos naudojant reprezentacinėms išlaidoms skirtas lėšas;

**105.3. perkamos prekės, kai:**

105.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

105.3.2. prekių biržoje perkamos kotiruojamos prekės;

105.3.3. perkami muziejų eksponatai, archyviniai ir bibliotekiniai dokumentai,prenumeruojami laikraščiai ir žurnalai;

105.3.4. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

105.3.5. prekės perkamos iš valstybės rezervo;

**105.4. perkamos paslaugos, kai:**

105.4.1. perkamos licencijos naudotis bibliotekiniais dokumentais ar duomenų (informacinėmis) bazėmis;

105.4.2. perkamos Trakų r. Lentvario Henriko Senkevičiaus gimnazijoje pagal darbo sutartį dirbančių darbuotojų mokymo paslaugos;

105.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

105.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

105.4.5. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos;

**105.5. perkamos paslaugos ir darbai, kai:**

105.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti pirkimo sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

105.5.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

106. Trakų r. Lentvario Henriko Senkevičiaus gimnazija, nusprendusi vykdyti Taisyklių 105 punkte nurodytą supaprastintą pirkimą apie jį neskelbiant, privalo kreiptis į 3 ar daugiau tiekėjų, kai:

106.1. atliekant mažos vertės pirkimą vadovaujantis Taisyklių 105.1.4.2 punktu, pirkimo sutarties vertė viršija 14 500 eurų (be PVM);

106.2. pirkimo sutarties vertė viršija 14 500 eurų (be PVM) ir:

106.2.1. supaprastintas pirkimas atliekamas po pirkimo, apie kurį buvo skelbta ir kuris neįvyko, nes nebuvo gauta paraiškų ar pasiūlymų (jei yra pakankamai tiekėjų);

106.2.2. atliekamas mažos vertės pirkimas vadovaujantis Taisyklių 105.1.4.10 punktu (jei yra pakankamai tiekėjų);

106.2.3. prekės ir paslaugos yra perkamos naudojant reprezentacinėms išlaidoms skirtas lėšas, kai vykdomas įprastas pirkimas, t. y. perkamas objektas nepasižymi meninėmis ar išskirtinėmis savybėmis, ir Trakų r. Lentvario Henriko Senkevičiaus gimnazijai naudingiau, kad vykdomame pirkime dalyvautų keli tiekėjai. Neatsižvelgiant į tai, kad perkamas objektas nepasižymi meninėmis ar išskirtinėmis savybėmis, Trakų r. Lentvario Henriko Senkevičiaus gimnazija turi teisę kreiptis į vieną tiekėją, kai pirkimas turi būti įvykdytas skubiai;

106.2.4. perkamos valstybės tarnautojų ir (ar) pagal darbo sutartį dirbančių darbuotojų mokymo (kvalifikacijos kėlimo) paslaugos, kai Trakų r. Lentvario Henriko Senkevičiaus gimnazija iš anksto planuoja įsigyti tokių paslaugų ir yra pakankamai tiekėjų, galinčių pateikti pasiūlymus Trakų r. Lentvario Henriko Senkevičiaus gimnazijos pageidaujamomis mokymų temomis.

107. Kai supaprastintas pirkimas atliekamas po pirkimo, apie kurį buvo skelbta, tačiau visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Trakų r. Lentvario Henriko Senkevičiaus gimnazijai nepriimtinos, kainos, pirkimo sąlygų iš esmės nekeičiant, pirkime dalyvauti kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus. Šio supaprastinto pirkimo vykdymo metu pirkimo dokumentų sąlygos negali būti keičiamos.

108. Kitais Taisyklių 106 ir 107 punktuose nepaminėtais atvejais, kai Taisyklių nustatyta tvarka gali būti vykdomas pirkimas apie jį neskelbiant, Trakų r. Lentvario Henriko Senkevičiaus progimnazija gali kreiptis ir į vieną tiekėją.

XiI SKYRIUS

SUPAPRASTINTAS atviras konkursas

109. Vykdant supaprastintą atvirą konkursą, dalyvių skaičius neribojamas. Apie pirkimą skelbiama šiose Taisyklėse nustatyta tvarka.

110. Supaprastintame atvirame konkurse derybos tarp Trakų r. Lentvario Henriko Senkevičiaus gimnazijos ir dalyvių yra draudžiamos.

111. Pasiūlymų pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo CVP IS dienos.

112. Jei supaprastinto atviro konkurso metu bus vykdomas elektroninis aukcionas, apie tai nurodoma skelbime apie supaprastintą pirkimą.

**XIII SKYRIUS**

**SUPAPRASTINTOS NESKELBIAMOS DERYBOS**

113. Vykdant pirkimą supaprastintų neskelbiamų derybų būdu, raštu kreipiamasi į vieną ar kelis tiekėjus, prašant pateikti pasiūlymus pagal Trakų r. Lentvario Henriko Senkevičiaus gimnazijos keliamus reikalavimus. Jei vykdant pirkimą supaprastintų neskelbiamų derybų būdu kreipiamasi į kelis tiekėjus, turi būti laikomasi lygiateisiškumo principo ir taikoma vienoda kreipimosi į tiekėjus forma. Pirkimo dokumentuose turi būti Taisyklių 32 punkte nurodyta informacija (išskyrus Taisyklių 35 punkte numatytas išimtis, kai pasiūlymą pateikti kviečiamas tik vienas tiekėjas) ir gali būti pateikta tik ta Taisyklių 33 punkte nurodyta informacija, kuri reikalinga pirkimui atlikti. Elektroninėmis priemonėmis teikiamus pasiūlymus privaloma prašyti pasirašyti saugiu elektroniniu parašu, atitinkančiu teisės aktų reikalavimus. Kai supaprastintos neskelbiamos derybos vykdomos po pirkimo, apie kurį buvo skelbta, atmetus visus pasiūlymus, nauji pirkimo dokumentai nerengiami, bet į tiekėjus, atitinkančius minimalius kvalifikacijos reikalavimus, kreipiamasi dėl patvirtinimo apie sutikimą dalyvauti pirkime.

114. Supaprastintos neskelbiamos derybos atliekamos šiais etapais:

114.1. Komisija raštu tiekėjų prašo pateikti pasiūlymus;

114.2. priimami ir registruojami vokai su pasiūlymais (išskyrus CVP IS priemonėmis gautus elektroninius pasiūlymus, kuriuos registruoja ši sistema);

114.3. atliekama vokų su pasiūlymais atplėšimo (susipažinimo su elektroniniais pasiūlymais) procedūra;

114.4. nagrinėjami dalyvių pasiūlymai ir kvalifikacijos duomenys ir priimamas sprendimas dėl kiekvieno dalyvio kvalifikacijos duomenų atitikimo Trakų r. Lentvario Henriko Senkevičiaus gimnazijos keliamiems reikalavimams ir kiekvienam iš jų nedelsiant, bet ne vėliau kaip per 3 darbo dienas, raštu pranešama apie šio patikrinimo rezultatus, pagrindžiant priimtus sprendimus (jei tikrinama dalyvių kvalifikacija. Dalyvių kvalifikacija gali būti netikrinama Taisyklių 56 punkte nustatytais atvejais.);

114.5. dalyviai, kurių kvalifikacija atitinka Trakų r. Lentvario Henriko Senkevičiaus gimnazijos keliamus reikalavimus (jei Taisyklių 114.4 punkte tikrinama dalyvių kvalifikacija), kviečiami į derybas, nurodant derybų datą, laiką ir vietą. Su kiekvienu dalyviu deramasi atskirai. Be pateisinamos priežasties neatvykusio į derybas dalyvio pasiūlymas atmetamas;

114.6. atliekama derybų procedūra, kurios metu galima derėtis dėl pasiūlymų kainos, siūlomų prekių, paslaugų ar darbų charakteristikų ir visų kitų pasiūlymų sąlygų ir turi būti laikomasi šių reikalavimų;

114.6.1. tretiesiems asmenims Trakų r. Lentvario Henriko Senkevičiaus gimnazija negali atskleisti jokios iš dalyvio gautos informacijos be jo sutikimo, taip pat dalyvis negali būti informuojamas apie susitarimus, pasiektus su kitais derybose dalyvaujančiais dalyviais;

114.6.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija;

114.6.3. teikdamas informaciją Trakų r. Lentvario Henriko Senkevičiaus gimnazija neturi diskriminuoti vienų dalyvių kitų dalyvių naudai;

114.6.4. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvis, su kuriuo buvo derėtasi, ar jo įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti saugiu elektroniniu parašu. Protokole išdėstoma derybų eiga ir derybų metu pasiekti susitarimai. Šalių pasirašyti derybų protokolai ir pirminiai tiekėjų pasiūlymai, kiek jie nebuvo pakeisti derybų metu - tiekėjų pasiūlymai;

114.7. nagrinėjami tiekėjų pasiūlymai, nustatoma pasiūlymų eilė (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas) ir priimamas sprendimas dėl laimėjusio pasiūlymo ir pirkimo sutarties sudarymo;

114.8. suinteresuotiems dalyviams raštu, išskyrus atvejus, kai supaprastinto pirkimo sutarties vertė mažesnė kaip 3 000 eurų (be PVM), nedelsiant (ne vėliau kaip per 5 darbo dienas), pranešama apie nustatytą pasiūlymų eilę, laimėjusį pasiūlymą, tikslų atidėjimo terminą, o dalyviams, kurių pasiūlymai atmesti – ir jų pasiūlymų atmetimo priežastis, kita reikiama informacija, nurodyta Taisyklių 76 punkte.

115. Trakų r. Lentvario Henriko Senkevičiaus gimnazija pasiūlymų pateikimo terminus nustato atsižvelgdamas į perkamo objekto sudėtingumą, keliamus reikalavimus ir vadovaudamasis protingumo kriterijais.

**XIV SKYRIUS**

**MAŽOS VERTĖS PIRKIMO APKLAUSA**

116. Mažos vertės pirkimo apklausos būdu pirkimus atlieka pirkimų organizatorius.

117. Mažos vertės pirkimų apklausos būdu pirkimai atliekami esant sąlygoms, nustatytoms Taisyklių 105.1.4-105.1.4.10 punktuose.

118. Atliekant mažos vertės pirkimo apklausą, privaloma kreiptis į 3 ar daugiau tiekėjų Taisyklių 106.1 punkte ir 106.2.2 punkte (kai pirkimo sutarties vertė viršija 14 500 eurų (be PVM) nustatytais atvejais;

Kitais šiame punkte nepaminėtais atvejais galima kreiptis ir į vieną tiekėją.

119. Mažos vertės pirkimų apklausa atliekama raštu arba žodžiu (tame pačiame pirkime tiekėjai apklausiami ta pačia forma). Kuriuo būdu bus apklausiami tiekėjai, nusprendžia pirkimų organizatorius:

119.1. raštu pasiūlymus gali būti prašoma pateikti faksu, elektroniniu paštu, CVP IS susirašinėjimo priemonėmis ar vokuose. Gali būti nereikalaujama, kad pasiūlymai būtų pasirašyti, o elektroninėmis priemonėmis pateikti pasiūlymai – pasirašyti saugiu elektroniniu parašu;

119.2. žodžiu su tiekėjais gali būti bendraujama asmeniškai, telefonu, kitomis garsinėmis nuotolinio bendravimo priemonėmis. Taip pat galima pasinaudoti vieša (pvz., reklama internete, spaudoje, prekybos vietose ir pan.) tiekėjų informacija apie siūlomas prekes, teikiamas paslaugas ar atliekamus darbus. Toks informacijos gavimas prilyginamas žodiniam bendravimui (žodinei mažos vertės pirkimo apklausai) su tiekėjais.

120. Mažos vertės pirkimų apklausa raštu gali būti atliekama visais atvejais. Mažos vertės pirkimų apklausa žodžiu gali būti atliekama, jei:

120.1. numatomos pirkimo sutarties vertė yra mažesnė kaip 3 000 eurų (be PVM);

120.2. būtina skubiai įsigyti prekių, paslaugų ar darbų, kai dėl skubos netikslinga gauti pasiūlymų raštu. Aplinkybės, kurios grindžiamos skuba, negali priklausyti nuo Trakų r. Lentvario Henriko Senkevičiaus progimnazijos ;

121. Apklausiant tiekėjus (išskyrus, kai apklausiami tiekėjai analizuojant viešai pateiktą jų informaciją) privaloma pareikalauti, kad kandidatas ar dalyvis savo pasiūlyme nurodytų, kokius subrangovus, ar subteikėjus jis ketina pasitelkti, taip pat pirkimo dokumentuose gali būti pateikta tik ta šių taisyklių 32, 33 punktuose nurodyta informacija, kuri reikalinga pirkimui atlikti.

122. Atliekant mažos vertės pirkimų apklausą:

122.1. kreipiamasi į tiekėjus su prašymu pateikti pasiūlymus arba paskelbiamas skelbimas apie supaprastintą mažos vertės pirkimą (Sk-6 tipinė forma);

122.2. priimami ir registruojami vokai su pasiūlymais, išskyrus CVP IS priemonėmis gautus elektroninius pasiūlymus, kuriuos registruoja ši sistema, taip pat elektroniniu paštu, faksu gautus pasiūlymus;

122.3. apklausiant tiekėją ar tiekėjui atskirai kreipiantis, turi būti atsakyta į visus tiekėjo klausimus, susijusius su pirkimu ir tiekėjui reikalingus geriau suprasti Trakų r. Lentvario Henriko Senkevičiaus gimnazijos poreikius, tačiau tiekėjui negali būti pateikta informacija, kuri pažeistų Trakų r. Lentvario Henriko Senkevičiaus gimnazijos įsipareigojimus neatskleisti komercine, tarnybos ar valstybės paslaptimi laikomos informacijos arba informacijos, kurios atskleidimas pakenktų viešiesiems interesams ar trukdytų sąžiningai konkuruoti. Tame pačiame pirkime apklausiamiems tiekėjams turi būti pateikta tokia pati informacija;

122.4. atliekama vokų su pasiūlymais atplėšimo ar susipažinimo su elektroninėmis priemonėmis pateiktais pasiūlymais procedūra. Pirkimų organizatorius gali netaikyti vokų su pasiūlymais atplėšimo ar susipažinimo su elektroniniais pasiūlymais ir pasiūlymų nagrinėjimo procedūrų;

122.5. priimamas sprendimas dėl kiekvieno dalyvio kvalifikacijos duomenų ir kiekvienam iš jų nedelsiant, bet ne vėliau kaip per 3 darbo dienas, raštu pranešama apie šio patikrinimo rezultatus, pagrindžiant priimtus sprendimus (jei tikrinama dalyvių kvalifikacija). Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti per nustatytą terminą;

122.6. jei nesukelia pernelyg didelių organizacinių sunkumų, su tiekėjais galima derėtis dėl palankesnių tiekėjo siūlomų sąlygų. Derybų metu tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerint savo pasiūlymus. Derybų eiga protokoluojama. Protokolą pasirašo pirkimo organizatorius ir tiekėjo vadovas ar jo įgaliotas atstovas;

122.7. pasiūlymai vertinami pagal Trakų r. Lentvario Henriko Senkevičiaus gimnazijos nustatytus reikalavimus ir priimamas sprendimas dėl kiekvieno neatmesto pasiūlymo atitikties pirkimo dokumentų reikalavimams;

122.8. nustatoma pasiūlymų eilė (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas) ir priimami sprendimai dėl laimėjusio pasiūlymo ir dėl pirkimo sutarties sudarymo. Suinteresuotiems kandidatams ir suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 3 000 eurų (be PVM), nedelsiant (ne vėliau kaip per 5 darbo dienas) raštu pranešama apie priimtą sprendimą sudaryti pirkimo sutartį ar preliminariąją sutartį, pateikiama Viešųjų pirkimų įstatymo 41 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauka, nurodoma nustatyta pasiūlymų eilė, laimėjęs pasiūlymas, tikslus atidėjimo terminas. Jei mažos vertės pirkimo apklausa atlikta žodžiu, šiame punkte nurodyta informacija pateikiama žodžiu. Trakų r. Lentvario Henriko Senkevičiaus gimnazija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo, išskyrus, kai supaprastintas pirkimas buvo atliekamas apklausos būdu, žodžiu;

122.9. pirkimo sutartis sudaroma Taisyklių IX skyriuje nustatyta tvarka.

XV SKYRIUS

MAŽOS VERTĖS PIRKIMŲ YPATUMAI

123. Mažos vertės pirkimai gali būti atliekami visais šiose Taisyklėse nustatytais supaprastintų pirkimų būdais, atsižvelgiant į šių būdų pasirinkimo sąlygas.

124. Atliekant mažos vertės pirkimus, apie kiekvieną supaprastintą pirkimą, išskyrus atvejus, nustatytus Taisyklių III skyriuje ir Taisyklių 105.1.4-105.1.4.10 punktuose, skelbiama CVP IS. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į tai, ar CVP IS arba Trakų r. Lentvario Henriko Senkevičiaus gimnazijos ar kitoje interneto svetainėje yra paskelbtos ir laisvai prieinamos visos pirkimo sąlygos, ar tiekėjų prašoma pateikti informaciją apie kvalifikaciją, kokio sudėtingumo yra pirkimo objektas, ir kitas aplinkybes. Trakų r. Lentvario Henriko Senkevičiaus gimnazija , skelbdamas apie supaprastintą pirkimą, privalo nustatyti pakankamą paraiškų ar pasiūlymų pateikimo terminą, kuris negali būti trumpesnis kaip 7 darbo dienos nuo skelbimo apie pirkimą paskelbimo Centrinėje viešųjų pirkimų informacinėje sistemoje dienos.

125. Trakų r. Lentvario Henriko Senkevičiaus gimnazija turi nustatyti pakankamą terminą kreiptis dėl pirkimo dokumentų paaiškinimo ir užtikrinti, kad paaiškinimai būtų pateikti visiems pirkimo dokumentus gavusiems tiekėjams.

126. Vykdydamas mažos vertės pirkimus, be kitų Taisyklėse ir Viešųjų pirkimų įstatyme nustatytų atvejų, nustatančių neprivaloma vadovautis atitinkamomis Taisyklių ir Viešųjų pirkimų įstatymo nuostatomis, Trakų r. Lentvario Henriko Senkevičiaus gimnazija neprivalo vadovautis Taisyklių 32.1-32.8, 33.5, 43, 44, 50, 61-66, 70-70.6, 83, 93-98, 114.6.4 punktų reikalavimais, jeigu mano, kad tai nereikalinga.

**XVI SKYRIUS**

**SUPAPRASTINTŲ PIRKIMŲ DOKUMENTAVIMAS IR ATASKAITŲ PATEIKIMAS**

127. Kai pirkimus vykdo Komisija, kiekvienas jos sprendimas protokoluojamas ir apie kiekvieną atliekamą pirkimą fiksuojama Taisyklių 20 punkte nurodytame žurnale. Kai mažos vertės pirkimus vykdo pirkimų organizatorius, apie kiekvieną atliekamą pirkimą fiksuojama Taisyklių 20 punkte nurodytame žurnale ir pildoma mažos vertės pirkimo pažyma (Taisyklių priedas). Mažos vertės pirkimo pažymoje priimtas pirkimo organizatoriaus sprendimas tvirtinamas Trakų r. Lentvario Henriko Senkevičiaus gimnazijos direktoriaus ar jo įgalioto atstovo.

127.1. Mažos vertės pirkimo pažyma gali būti nepildoma, kai numatomos sudaryti pirkimo sutarties vertė neviršija 600 eurų (be PVM) ir apklausiamas vienas tiekėjas.

Tokiu atveju pirkimą pagrindžianti informacija yra:

127.1.1. paraiška, kurios formą tvirtina Trakų r. Lentvario Henriko Senkevičiaus gimnazijos direktorius;

127.1.2. įrašas mažos vertės pirkimų žurnale;

127.1.3. sąskaita faktūra ar kitas finansinis dokumentas.

127.2. Mažos vertės pirkimo pažyma ir paraiška gali būti nepildomos, kai numatomos sudaryti pirkimo sutarties vertė neviršija 600 eurų (be PVM) ir apklausiamas vienas tiekėjas, o pirkimas atliekamas esant aplinkybėms, numatytoms 105.1.4.1 punkte.

Tokiu atveju pirkimą pagrindžianti informacija yra:

127.2.1. įrašas mažos vertės pirkimų žurnale;

127.2.2. sąskaita faktūra ar kitas finansinis dokumentas.

128. Įvykdžius pirkimą, Komisija ar pirkimų organizatorius, priklausomai nuo to, kas vykdė pirkimą, perduoda visus su pirkimu susijusius mokėjimo dokumentus, sutarčių originalus saugojimui.

129. Pirkimo sutartys, paraiškos, pasiūlymai, kandidatų paraiškų ir tiekėjų pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo supaprastinto pirkimo pabaigos.

130. Trakų r. Lentvario Henriko Senkevičiaus gimnazija, vadovaudamasi Viešųjų pirkimų įstatymo 19 straipsniu, už kiekvieną supaprastintą pirkimą privalo raštu pateikti:

130.1. pirkimo procedūrų ir įvykdytos ar nutrauktos pirkimo sutarties ataskaitas Viešųjų pirkimų tarnybai pagal jos nustatytas formas ir reikalavimus. Šios ataskaitos neteikiamos, kai pirkimas atliekamas pagal sudarytą preliminariąją sutartį, atliekamas mažos vertės arba Viešųjų pirkimų įstatymo 85 straipsnio 6 dalyje nurodytas supaprastintas pirkimas;

130.2. visų per kalendorinius metus atliktų pirkimų, kai pagal preliminariąsias pirkimo sutartis sudaromos pagrindinės sutartys, mažos vertės ir Viešųjų pirkimų įstatymo 85 straipsnio 6 dalyje nurodytų supaprastintų pirkimų ataskaitą Viešųjų pirkimų tarnybai pagal jos nustatytą formą ir reikalavimus.

XVII SKYRIUS

informacijos apie pirkimą teikimas

131. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir Trakų r. Lentvario Henriko Senkevičiaus gimnazijos pakviesti ekspertai, Viešųjų pirkimų tarnybos atstovai, Trakų r. Lentvario Henriko Senkevičiaus gimnazijos vadovas, jo įgalioti asmenys, kiti asmenys ir institucijos, turinčios tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys.

132. Trakų r. Lentvario Henriko Senkevičiaus gimnazija, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų pirkimo sutarčių skelbimo ir informacijos, susijusios su jos teikimu kandidatams ir dalyviams, kaip nurodyta Viešųjų pirkimo įstatymo 41 straipsnyje ir 86 straipsnio 4 dalyje, negali tretiesiems asmenims atskleisti Trakų r. Lentvario Henriko Senkevičiaus gimnazijos pateiktos tiekėjo informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija. Dalyvių reikalavimu Trakų r. Lentvario Henriko Senkevičiaus gimnazija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.

133. Trakų r. Lentvario Henriko Senkevičiaus gimnazija apie pradedamą bet kurį pirkimą, taip pat nustatytą laimėtoją ir ketinamą sudaryti bei sudarytą pirkimo sutartį nedelsdamas, tačiau ne anksčiau negu skelbimas bus išsiųstas Europos Sąjungos oficialiųjų leidinių biurui ir (ar) paskelbtas Centrinėje viešųjų pirkimų informacinėje sistemoje, informuoja savo tinklalapyje bei leidinio „Valstybės žinios“ priede „Informaciniai pranešimai“ (mažos vertės pirkimų atveju – tik savo tinklalapyje), nurodydamas:

133.1. apie pradedamą pirkimą – pirkimo objektą, pirkimo būdą ir jo pasirinkimo priežastis;

133.2. apie nustatytą laimėtoją ir ketinamą sudaryti pirkimo sutartį – pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subtiekėjus;

133.3. apie sudarytą pirkimo sutartį – pirkimo objektą, pirkimo sutarties kainą, laimėjusio dalyvio pavadinimą ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subtiekėjus;

133.4. taip pat kitą Viešųjų pirkimų tarnybos nustatytą informaciją.

XVIII SKYRIUS

GINČŲ NAGRINĖJIMAS

134. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos, Europos Sąjungos teisės pažeidimų nagrinėjimas atliekamas vadovaujantis Viešųjų pirkimų įstatymo V skyriaus nuostatomis.

\_\_\_\_\_\_\_\_\_\_\_\_\_\_